Document ID: 32008R0417

NARIADENIE KOMISIE (ES) č. 417/2008
z 8. mája 2008,
ktorým sa menia a dopĺňajú prílohy I a II k nariadeniu Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 1 ods. 1 tretí pododsek,
keďže:
(1)
Soľ je kvalitnou potravinou s osobitnými vlastnosťami, ktoré úzko súvisia so zemepisnou oblasťou produkcie a miestnymi metódami získavania. Produkcia soli prispieva k hospodárskemu a sociálnemu rozvoju viacerých regiónov.
(2)
Bavlna je poľnohospodárskym produktom, ktorý má v niektorých regiónoch osobitný význam. Rozšírením oblasti pôsobnosti nariadenia (ES) č. 510/2006 na bavlnu by sa vytvorili nové príležitosti na propagáciu jej dobrého mena a jej používania.
(3)
S cieľom splniť očakávania určitých výrobcov a prevádzkovateľov, pre ktorých produkcia soli alebo bavlny predstavuje jeden z hlavných zdrojov príjmov, je vhodné zahrnúť tieto produkty do príloh I a II k nariadeniu (ES) č. 510/2006. Týmto pridaním sa nezmení zásadne poľnohospodársky charakter produktov, na ktoré sa vzťahuje nariadenie (ES) č. 510/2006.
(4)
Opatrenia stanovené v tomto nariadení sú v súlade so stanoviskom stáleho výboru pre zemepisné označenia a označenia pôvodu,
PRIJALA TOTO NARIADENIE:
Článok 1
Nariadenie (ES) č. 510/2006 sa mení a dopĺňa takto:
1.
do prílohy I sa vkladá táto zarážka:
„-
soľ“;
2.
do prílohy II sa vkladá táto zarážka:
„-
bavlna“
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. mája 2008

Labels: 3
17
14
6